Χιονισμένο τοπίο

Το έργο **Χιονισμένο τοπίο** είναι πίνακας του Βίνσεντ βαν Γκογκ του 1888, που θεωρείται πως είναι ένας από τους πρώτους πίνακες που έφτιαξε στην Αρλ. Είναι ένας από τις τουλάχιστον δέκα ελαιογραφίες και ακουαρέλες που ο Βαν Γκογκ έφτιαξε με χιονισμένα τοπία την χρονική περίοδο 1882-1889. Ο πίνακας απεικονίζει τις πεδιάδες Λα Κρο αντισταθμισμένες με το Αβαείο του Μοντμαζούρ και τους λόφους κατά μήκος του ορίζοντα.

## Άρλ
Τη στιγμή που ο Βαν Γκογκ ζωγράφισε τον πίνακα "Χιονισμένο τοπίο" ήταν 35 ετών. Ζώντας στην Αρλ στη νότια Γαλλία, βρέθηκε στο απόγειο της καριέρας του δημιουργώντας μερικά από τα καλύτερα έργα του όπως τοπία, αγροικίες και τους ανθρώπους της περιοχής της Αρλ, της Νιμ και της Αβινιόν.

Η περιοχή ήταν αρκετά διαφορετική από ό,τι γνωρίζουμε για την Ολλανδία και το Παρίσι. Οι άνθρωποι είχαν σκούρα μαλλιά και δέρμα και μιλούσαν μια γλώσσα που ακουγόταν περισσότερο σαν ισπανικά παρά σαν γαλλικά. Τα χρώματα ήταν ζωντανά. Η μορφολογία του εδάφους διέφερε από τις πεδιάδες στα βουνά. Εδώ ο Βαν Γκογκ βρήκε «μια λάμψη και φως που θα ξέπλενε τις λεπτομέρειες και θα απλοποιούσε τις μορφές, μειώνοντας τον κόσμο γύρω του όπως στα σχέδια της ιαπωνικής ξυλογραφίας που θαύμαζε» και όπου «η επίδραση του ήλιου θα ενίσχυε τις γραμμές της σύνθεσης και να μείωνε τις αποχρώσεις του χρώματος σε μερικές ζωντανές αντιθέσεις. »

## Ο πίνακας
Όταν ο Βαν Γκογκ έφτασε στην Αρλ τον Φεβρουάριο του 1888, το έδαφος ήταν σκεπασμένο με χιόνι εξαιτίας των καταγεγραμμένων χαμηλών θερμοκρασιών. Την εποχή που έγινε αυτός ο πίνακας, το χιόνι είχε αρχίσει να λιώνει. Θεωρείται πως αυτός ο πίνακας είναι ένας από τους πρώτους που έκανε στην Αρλ. Σε ένα γράμμα του προς τον αδελφό του Τεό περίπου στις 24 Φεβρουαρίου του 1888, ο Βαν Γκογκ περιγράφει πως είχε τελείωσε τρεις πίνακες σε τρεις μέρες και ένας από αυτούς ήταν το "Χιονισμένο τοπίο"."

## Άλλοι πίνακες με τοπία με χιόνι
Άλλοι πίνακες με τοπία με χιόνι που έφτιαξε ο Βαν Γκογκ περιλαμβάνουν:


File:Miners in the Snow Winter.jpg|*Ανθρακωρύχοι στο χιόνι*, υδατοχρώματα1882Μουσείο Βαν Γκογκ, Άμστερνταμ (F1202)
File:Van Gogh - Holzsammler im Schnee.jpeg|*Μαζεύοντας ξύλα στο χιόνι*1884Ιδιωτική συλλογή (F43) 
File:Van Gogh - Der Pfarrgarten in Nuenen im Schnee.jpeg|*Ο κήπος Παρσονάζ στη Νουένεν με χιόνι*1885Μουσείο Χάμερ, Λος Άντζελες (F67)
File:Van Gogh - Der Pfarrgarten in Nuenen im Schnee1.jpeg|*Ο κήπος Παρσονάζ στη Νουένεν με χιόνι* 1885Μουσείον Νορτον Σίμον, Πασαντίνα (F194)
File:Van Gogh - Der alte Friedhofsturm in Nuenen im Schnee.jpeg|*Ο παλιός πύργος του νεκροταφείου στη Νουένεν με χιόνι*1885Μουσείο Τέιτ, Λονδίνο (F87)
File:Van Gogh - Hinterhöfe in Antwerpen im Schnee.jpeg|*Οι πίσω αυλές παλιών σπιτιών στην Αμβέρσα με χιόνι*1885Μουσείο Βαν Γκογκ, Άμστερνταμ (F260)
File:Van Gogh - Landschaft im Schnee mit Arles im Hintergrund.jpeg| *Χιονισμένο τοπίο με την Αρλ στο βάθος*1888Ιδιωτική συλλογή, Λονδίνο (F391)
File:WLANL - jankie - Ondergesneeuwd veld met een eg (naar Millet), Vincent van Gogh (1889).jpg|*Αλέτρι και σβάρνα (μίμηση Μιγέ)*1889Μουσείο Βαν Γκογκ, Άμστερνταμ (F632)
File:Van Gogh - Zwei grabende Bäuerinnen auf schneebedecktem Feld.jpeg|*Δύο χωρικές σκάβουν χιονισμένο χωράφι στην δύση του ήλιου*1890Συλλογή Ιδρύματος E.G. Bührle, Ζυρίχη, Ελβετία (F695)


## Παραπομπές


Κατηγορία:Έργα ζωγραφικής του Βίνσεντ βαν Γκογκ